**LĒMUMS**

Liepājā

|  |  |
| --- | --- |
| 2025. gada 20. februārī | Nr.53/2  (prot. Nr.2, 20.§) |

Par zemesgabala Ganību ielā,

blakus nekustamajiem īpašumiem

Ganību ielā 188 un 190, daļas nomu

Liepājas pilsētas pašvaldība 2012. gada 15. aprīlī iznomāja [..] zemesgabala Liepājā Ganību ielā, blakus nekustamajiem īpašumiem Ganību ielā 188 un Ganību ielā 190, daļu nekustamo īpašumu Ganību ielā 188 un Ganību ielā 190 apsaimniekošanai. 2024. gada 9. oktobrī tika noslēgts Pirkuma līgums, ar kuru [..] pārdeva sev piederošos nekustamos īpašumus [..]. Ņemot vērā, ka [..] lūdzis izbeigt 2012. gada 15. aprīlī noslēgto zemes nomas līgumu un [..] ir izteicis vēlmi turpināt nomāt Ganību ielas daļu, pamatojoties uz Civillikuma 1864. pantu, Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta 11daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 28. punktu, 29.1. un 30.1. apakšpunktu, izskatot [..] 2025. gada 15. janvāra iesniegumu, zemes nomas līgumu, kas 2012. gada 15. aprīlī noslēgts starp Liepājas pilsētas pašvaldību un [..], [..] 2025. gada 16. janvāra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2025. gada 20. janvāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Attīstības komitejas 2025. gada 13. februāra lēmumu (sēdes protokols Nr.2), Liepājas valstspilsētas pašvaldības dome **nolemj**:

1. Izbeigt, pusēm vienojoties, zemes nomas līgumu, kas 2012. gada 15. aprīlī noslēgts starp Liepājas pilsētas pašvaldību un [..] par zemesgabala Liepājā Ganību ielā (kadastra apzīmējums 1700 044 0523), blakus nekustamajiem īpašumiem Ganību ielā 188 un Ganību ielā 190, daļas 480 m2 platībā nomu nekustamo īpašumu Ganību ielā 188 un Ganību ielā 190 apsaimniekošanai.

2. Uzdot Liepājas Nekustamā īpašuma pārvaldei divu nedēļu laikā no lēmuma pieņemšanas dienas sagatavot Atcēlēja līgumu [..] par zemesgabala Ganību ielā (kadastra apzīmējums 1700 044 0523) daļas zemes nomas līguma izbeigšanu.

3. Iznomāt [..] uz 5 (pieciem) gadiem zemesgabala Liepājā Ganību ielā (kadastra apzīmējums 1700 044 0523), blakus nekustamajiem īpašumiem Ganību ielā 188 un Ganību ielā 190, daļu 480 m2 platībā (pielikumā) nekustamo īpašumu Ganību ielā 188 un Ganību ielā 190 apsaimniekošanai.

4. Liepājas Nekustamā īpašuma pārvaldei sagatavot līguma projektu par lēmuma 3. punktā minētā zemesgabala Ganību ielā (kadastra apzīmējums 1700 044 0523) daļas iznomāšanu, iekļaujot tajā šādus nosacījumus:

4.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

4.2. nomnieks maksā nomas maksu saskaņā ar sertificēta vērtētāja novērtējumu, bet ne mazāk kā normatīvajos aktos noteikto minimālo nomas maksu;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

4.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks atbilstoši ārējos normatīvajos aktos noteiktajai kārtībai nodrošina iznomātās un piegulošās teritorijas uzturēšanu kārtībā.

5. Lēmuma 3. punktā minētajai zemesgabala daļai kadastra vērtēšanas vajadzībām noteikt lietošanas mērķi – individuālo dzīvojamo māju apbūve (kods 06 01).

6. Pilnvarot Liepājas Nekustamā īpašuma pārvaldes vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu līguma pirmstermiņa izbeigšanas gadījumos.

7. Gadījumā, ja [..] vainas dēļ līgums par lēmuma 3. punktā minētā zemesgabala Ganību ielā, blakus nekustamajiem īpašumiem Ganību ielā 188 un Ganību ielā 190, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

8. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. un 4. punkta izpildi.

|  |  |  |
| --- | --- | --- |
| Priekšsēdētāja vietnieks | | Salvis Roga |
| Nosūtāms: | Liepājas Nekustamā īpašuma pārvaldei, [..] | |